
Parlamentul României

Camera Deputaţilor
Comisia pentru apărare, ordine                                                                                                                   Bucureşti, 11.02.2004

publică şi siguranţă naţională                                                                                                                      P.L.-X 748/2004                                                                  

Nr.32/63/2004

RAPORT

asupra proiectului de Lege privind participarea forţelor armarte 

la misiuni în afara teritoriului statului român 
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru apărare, ordine publică şi siguranţă naţională a fost sesizată spre dezbatere şi avizare în fond, în procedură de urgenţă, cu proiectul de Lege privind participarea forţelor armate la misiuni în afara teritoriului statului român, trimis cu adresa nr. P.L.-X 748 din 3 februarie 2004 şi înregistrat sub nr.32/63 din 4 februarie 2004.

Consiliul Legislativ, cu nr. 1541/04.11.2003, a avizat favorabil, acest proiect de lege, cu unele observaţii şi propuneri.

Comisia juridică de disciplină şi imunităţi, cu nr. 31/46 din 4 februarie 2004 şi Comisia pentru buget, finanţe şi bănci, cu nr.30/2004 din 3 februarie 2004 au avizat favorabil proiectul de lege, în forma prezentată de Senat. 

Proiectul de lege propune un mod unitar de reglementare a diverselor aspecte legate de participarea forţelor armate în misiuni în afara teritoriului naţional: procedura luării deciziei, pregătirea şi finanţarea misiunilor, selecţionarea personalului participant, transferul de autoritate. Proiectul modifică prevederile Legii apărării naţionale a României, nr. 45/ 1994, cu modificările ulterioare, simplificând procedurile de luare a deciziilor, în intenţia de mări operativitatea cu care forţele române ar putea participa la anumite acţiuni militare.
2. Proiectul de lege face parte din categoria legilor organice şi se adoptă în conformitate cu art. 76 alin. (1) din Constituţia României.

3. La lucrările comisiei au fost prezenţi un număr de 26 deputaţi, din totalul de 27 membrii ai comisiei.

La dezbaterea proiectului de lege a participat ca invitat, în conformitate cu prevederilor art. 51 şi 52 din Regulamentul Camerei Deputaţilor, domnul lt. col. Constantin  Zamfir, consilier juridic în Ministerul Apărării Naţionale. 

4. Proiectul de lege, potrivit art. 75 alineatele (1) şi (3)  din Constituţia României şi art. 86 din Regulamentul Camerei Deputaţilor, este de competenţa decizională a  Camerei Deputaţilor.


În urma dezbaterii, în şedinţele din 4 şi 10 februarie 2004, comisia a hotărât să supună proiectul de Lege privind participarea forţelor armate la misiuni în afara teritoriului statului român, Plenului Camerei Deputaţilor spre dezbatere şi adoptare, cu următoarele amendamente :

I. Amendamente admise 

	Nr.

crt.
	Text adoptat de Senat 
	Text propus de comisie 

(autorul amendamentului)
	Motiviarea propunerii amendamentului 
	Cameră 

decizională

	0.
	1.
	2.
	3.
	4.

	1. 
	TITLU

Lege privind participarea forţelor armate la misiuni în afara teritoriului statului român
	Nemodificat
	
	

	2. 
	CAPITOLUL I 

Dispoziţii generale
	Nemodificat 
	
	

	3. 
	Art.1.- Prezenta lege reglementează condiţiile în care forţele armate ale României participă la misiuni în afara teritoriului statului român.
	Nemodificat
	
	C.D.

	4. 
	Art.2.- Misiunile la care pot participa forţele armate în afara teritoriului statului român sunt: 

a) operaţii de apărare colectivă;

b) operaţii în sprijinul păcii;

c) misiuni de asistenţă umanitară;

d) operaţii militare de tip coaliţie;

e) exerciţii comune;

f) misiuni individuale;

g) ceremoniale.


	Literele a), b), c), d) şi f) ale articolului 2 se modifică şi vor avea următorul cuprins:

Nemodificat

"

a) de apărare colectivă;

b) în sprijinul păcii;

c) de asistenţă umanitară;

d) tip coaliţie;

e) exerciţii comune;

f) individuale;

g) ceremoniale."

(Autor: dl. Dep. Ioan Oltei) 
	-Pentru înlăturarea aspectului pleonastic al formulării iniţiale, având în vedere că toate acţivităţile menţionate fac parte din categoria misiunilor ce se încredinţează personalului armatei.  
	C.D.

	5. 
	Art.3.- Forţele armate pot participa la misiunile prevăzute la art.2, în condiţiile legii şi potrivit obligaţiilor asumate de România prin tratate, acorduri şi alte înţelegeri internaţionale la care este parte. 
	Nemodificat
	
	C.D.

	6. 
	CAPITOLUL II 

Planificarea şi trimiterea în misiune a forţelor
	Nemodificat


	
	

	7. 
	Art.4.- La propunerea ministrului apărării naţionale, Consiliul Suprem de Apărare a Ţării analizează şi hotărăşte, până la data de 31 martie a fiecărui an, forţele şi mijloacele ce pot fi puse la dispoziţie în anul următor în vederea participării la operaţiile prevăzute la art.2 lit.a)-d). 


	Articolul 4 se modifică şi va avea următorul cuprins:

"Art.4.- La propunerea Ministerului Apărării Naţionale, Consiliul Suprem de Apărare a Ţării analizează şi hotărăşte, până la data de 30 iunie a fiecărui an, forţele şi mijloacele ce pot fi puse la dispoziţie în anul următor în vederea participării la misiunile prevăzute la art.2 lit.a)-d)".

(Autori: d-nii dep. Octavian Stănescu, Ovidiu Drăgănescu şi Ioan Oltei)
	- Pentru stabilirea fondurilor necesare stabilirii fondurilor şi mijloacelor după evaluarea  bugetară a MApN

- pentru concordanţă cu art. 2 
	C.D.

	8. 
	Art.5.- În baza hotărârii Consiliului Suprem de Apărare a Ţării, Guvernul prevede în proiectul de buget pentru anul următor fondurile financiare necesare pregătirii şi participării la misiune a forţelor şi mijloacelor prevăzute la art. 4. 
	Nemodificat 
	
	C.D.

	9. 
	Art.6.- Pentru anul bugetar în curs, la apariţia unor situaţii neprevăzute care necesită participarea cu forţe şi mijloace, bugetul Ministerului Apărării Naţionale se suplimentează, dacă este necesar, prin lege de rectificare. 


	Nemodificat
	
	C.D.

	10. 
	Art.7.- (1) Trimiterea forţelor armate în afara teritoriului statului român în misiunile prevăzute la art.2 lit. a)-d) se aprobă, la propunerea primului-ministru, de către Preşedintele României, după consultarea Consiliului Suprem de Apărare a Ţării. Preşedintele României informează Parlamentul, despre decizie, în termen de 5 zile de la luarea acesteia, iar dacă Parlamentul este în vacanţă, la începerea sesiunii ordinare sau extraordinare, după caz.

(2) Preşedintele României solicită încuviinţarea Parlamentului pentru participarea la operaţiile prevăzute la art.2 lit. b)- d).

(3) Guvernul informează Preşedinţii celor două camere ale Parlamentului despre situaţia forţelor armate aflate în misiune în afara teritoriului statului român,  trimestrial, sau de câte ori este nevoie.


	Alineatul (2) al articolului 7 se modifică şi va avea următorul cuprins:

Nemodificat 

"(2) În situaţia în care trimiterea forţelor armate în afara teritoriului statului român în misiunile prevăzute la art. 2 lit. b) şi d) nu se face în baza unui tratat internaţional la care România este parte, Preşedintele României solicită încuviinţarea Parlamentului".

(Autor: dl. dep. Răzvan Ionescu )

Nemodificat


	- Alineatul (2) în forma adoptată de Senat apărea în contradicţie evidentă cu prevederile alineatului (1).


	C.D.

	11. 
	Art.8. - Trimiterea forţelor armate în afara teritoriului statului român la exerciţii comune se aprobă de către primul-ministru, la propunerea ministrului apărării naţionale.
	Nemodificat
	
	C.D.

	12. 
	Art.9. -Participarea la misiuni individuale sau ceremoniale în afara teritoriului statului român se aprobă de către ministrul apărării naţionale.
	Nemodificat
	
	C.D.

	13. 
	CAPITOLUL  III

Înţelegeri/acorduri tehnice şi transferul de autoritate
	Nemodificat
	
	

	14. 
	Art.10.- (1) În vederea stabilirii elementelor de detaliu privind participarea la misiuni a unor unităţi şi subunităţi în cadrul unor forţe internaţionale sau în cadrul unor unităţi ale altor state, structurile de specialitate ale Ministerului Apărării Naţionale încheie înţelegeri/acorduri tehnice.

(2) Procedura de încheiere a înţelegerilor/acordurilor tehnice se aprobă prin hotărâre a Guvernului.
	Nemodificat
	
	C.D.

	15. 
	Art.11.- (1) Transferul de autoritate se efectuează de către Ministerul Apărării Naţionale şi reprezintă acţiunea prin care România predă, la nivel operativ, controlul sau comanda operaţională a forţelor sale, participante într-o anumită misiune, comandantului sau comandamentului străin care conduce misiunea respectivă.  

(2) Participanţii la misiune execută ordinele comandantului forţei, conform celor stabilite la efectuarea transferului de autoritate, cu respectarea prevederilor dreptului internaţional şi ale regulilor de angajare.

(3) Forţele armate române, pe timpul îndeplinirii misiunilor în afara teritoriului statului român, pot avea sub comandă operaţională unităţi sau subunităţi ale forţelor armate străine cu care cooperează.  


	Alineatele (1) şi (3) ale articolului 11 se modifică şi vor avea următorul cuprins:

"Art.11.- (1) Transferul de autoritate se efectuează de către Ministerul Apărării Naţionale şi reprezintă acţiunea prin care România predă controlul la nivel operaţional şi tactic al forţelor sale participante într-o anumită misiune, comandantului sau comandamentului străin care conduce misiunea respectivă."  

(Autor: dl. dep. Dănuţ  Saulea)

Nemodificat

"(3) Forţele armate române, pe timpul îndeplinirii misiunilor în afara teritoriului statului român, pot avea sub control operaţional şi tactic unităţi sau subunităţi ale forţelor armate străine cu care cooperează."  

(Autor: dl. dep. Dănuţ Saulea)
	Termeni consacraţi în operaţii NATO

IDEM
	C.D.

C.D.

	16. 
	Art.12.- (1) În situaţia în care comandantul detaşamentului românesc primeşte un ordin, o directivă sau un consemn emanând de la autorităţile ierarhic superioare ale misiunii, care contravine normelor de drept internaţional sau obiceiurilor războiului, refuză executarea acestora. 

(2)  În cazul prevăzut la alin. (1), comandantul detaşamentului românesc va informa, de îndată, autorităţile ierarhic superioare române şi va urma instrucţiunile primite de la acestea. 
	Nemodificat


	
	C.D.

	17. 
	Art.13.- Participanţilor la misiuni în afara teritoriului statului român le este interzisă desfăşurarea de activităţi economice, altele decât cele strict necesare susţinerii logistice, precum şi orice intervenţie în afacerile interne ale ţării pe teritoriul căreia se desfăşoară operaţia sau misiunea care ar depăşi mandatul încredinţat. 


	Articolul 13 se modifică şi va avea următorul cuprins:

"Art.13.- Participanţilor la misiuni în afara teritoriului statului român le este interzisă desfăşurarea de activităţi economice, altele decât cele strict necesare susţinerii logistice, precum şi orice intervenţie în afacerile interne ale ţării pe teritoriul căreia acţionează, care ar depăşi mandatul încredinţat". 

(Autor: dl. dep. Ioan Oltei)
	- Pentru simplificarea textului şi pentru unitate terminologică
	C.D.

	18. 
	CAPITOLUL IV 

Selecţionarea, încadrarea şi unele drepturi ale personalului
	Nemodificat
	
	

	19. 
	Art.14.- (1) Încadrarea unităţilor şi subunităţilor care urmează a fi puse la dispoziţie pentru operaţiile militare prevăzute la art.2 lit.a)-d) se face, de regulă, cu personal profesionalizat. 

(2) Selecţionarea personalului şi stabilirea duratei participării persoanelor se fac pe baza criteriilor şi metodologiei stabilite prin ordin al ministrului apărării naţionale.


	Alineatul (1) al articolului 14 se modifică şi va avea următorul conţinut:

"Art.14.- (1) Încadrarea unităţilor şi subunităţilor care urmează a fi puse la dispoziţie pentru misiunile prevăzute la art.2 lit.a)-d) se face, de regulă, cu personal profesionalizat." 

(Autor: dl. dep. Ioan  Oltei)

Nemodificat
	În întregul cuprins al legii termenul "operaţii" este înlocuit cu "misiuni".
	C.D.

	20. 
	Art.15.- (1) Forţele armate participă la operaţii sau misiuni individuale cu personal militar iar, la nevoie, şi cu personal civil, propriu. 

(2) În cazul în care Ministerul Apărării Naţionale nu dispune de personal militar sau civil specializat în domenii specifice, necesar participării la operaţii, acesta poate selecţiona rezervişti voluntari sau salariaţi civili care vor fi încadraţi şi plătiţi conform statelor de organizare.

(3) Pe perioada pregătirii şi desfăşurării operaţiilor, contractele individuale de muncă sau raporturile de serviciu ale personalului prevăzut la alin. (2) se suspendă. 

(4) Pe durata suspendării contractelor individuale de muncă sau a raporturilor de serviciu ale personalului civil selecţionat, pe posturile rămase disponibile pot fi încadrate alte persoane, cu contract de muncă pe durată determinată. 


	Articolul 15 se modifică şi va avea următorul cuprins:

"Art.15.- (1) Forţele armate participă la misiuni în afara teritoriului statului român cu personal militar iar, la nevoie, şi cu personal civil, propriu. 

(2) În cazul în care Ministerul Apărării Naţionale nu dispune de personal militar sau civil specializat în domenii specifice, necesar participării la misiuni, acesta poate selecţiona rezervişti voluntari sau salariaţi civili care vor fi încadraţi şi plătiţi conform statelor de organizare.

(3) Pe durata pregătirii şi desfăşurării misiunilor, contractele individuale de muncă sau raporturile de serviciu ale personalului prevăzut la alin. (2) se suspendă. 

(4) Pe durata suspendării contractelor individuale de muncă sau a raporturilor de serviciu ale personalului civil selecţionat, pentru posturile rămase disponibile pot fi încadrate alte persoane, cu contract de muncă pe durată determinată. 

(Autor: dl. dep. Ioan Oltei)
	- Completare necesară din care rezultă că forţele armate participă la misiuni în afara statului român.

- În întregul cuprins al legii termenul "operaţii" este înlocuit cu "misiuni".


	C.D.

C.D.

	21. 
	Art.16.- (1) Personalul militar şi civil participant la operaţiile prevăzute la art. 2 lit.a)-d) şi f) beneficiază, pe durata acestora, de:

a) un concediu de odihnă suplimentar, de 2,5 zile pentru fiecare lună de prezenţă în zona de operaţii; acordarea şi efectuarea concediului  de odihnă suplimentar se fac potrivit normelor stabilite de Ministerul Apărării Naţionale;

b) drepturi salariale asigurate de Ministerul Apărării Naţionale, conform reglementărilor în vigoare, precum şi, în cazul participării la operaţii de apărare colectivă şi operaţii de tip coaliţie, stabilite prin ordin al ministrului apărării naţionale, de un spor de campanie de 100% din solda lunară/salariul de bază; 

c) decontarea cheltuielilor de transport pentru o călătorie în ţară şi retur, de către Ministerul Apărării Naţionale, la fiecare 6 luni de misiune.

(2) Personalul participant la exerciţii comune şi ceremoniale, în afara teritoriului statului român, beneficiază de drepturile personalului român trimis în străinătate pentru îndeplinirea unor misiuni cu caracter temporar, potrivit legii
	La articolul 16 alineatul (1), partea introductivă şi litera b) se modifică şi va avea următorul cuprins:

"Art.16.- (1) Personalul militar şi civil participant la misiunile prevăzute la art. 2 lit.a)-d) şi f) beneficiază, pe durata acestora, de:

Nemodificat 

b) drepturi salariale asigurate de Ministerul Apărării Naţionale, conform reglementărilor în vigoare, precum şi, în cazul participării la misiuni de apărare colectivă şi la cele  tip coaliţie, stabilite prin ordin al ministrului apărării naţionale, de un spor de campanie de 100% din solda lunară/salariul de bază; 

(Autor: dl. dep. Ioan Oltei)

Nemodificat

Nemodificat 
	
	C.D.

	22. 
	Art.17. - Pentru merite deosebite, acte de curaj, eroism şi devotament, personalului participant i se pot conferi decoraţii, conform legislaţiei în vigoare.


	Nemodificat
	
	C.D.

	23. 
	Art.18.- (1) Personalul participant la misiuni în afara teritoriului statului român are dreptul la despăgubiri pentru cazuri de invaliditate sau deces în condiţiile şi cuantumurile stabilite de legislaţia română. 

(2) În caz de deces, despăgubirile se acordă celor îndreptăţiţi, potrivit legii.
	Nemodificat
	
	C.D.

	24. 
	CAPITOLUL V 

Aspecte financiare
	Nemodificat
	
	

	25. 
	Art.19.- (1) Fondurile necesare participării forţelor armate la misiuni în afara teritoriului statului român se asigură de la bugetul de stat prin bugetul Ministerului Apărării Naţionale. 

(2) Din sumele aprobate pentru participarea la operaţiile prevăzute la alin. (1) se suportă cheltuielile determinate de pregătirea misiunii în ţară şi executarea acesteia în zona de operaţii, astfel:

a) deplasarea forţelor şi mijloacelor din garnizoana de dispunere de bază de pe teritoriul statului român până în aria de responsabilitate din cadrul misiunii, precum şi repatrierea acestora;

b) achiziţiile de tehnică şi echipamente necesare misiunii;

c) repunerea în stare operativă a tehnicii şi asigurarea mentenanţei;

d) selecţionarea, vizita medicală, testarea, pregătirea, rotirea şi trimiterea în concediu a personalului, însoţirea eşaloanelor de transport şi  controalele efectuate în zona de operaţii, în condiţiile stabilite de Ministerul Apărării Naţionale, precum şi în cele prevăzute în reglementările specifice fiecărei activităţi;

e) încheierea contractelor de asigurare pentru personal şi tehnică; 

f) evacuarea medicală a personalului care nu poate fi tratat în unităţile sanitare din teatrul de operaţii şi asigurarea transportului însoţitorilor acestora;

g) procurarea materialelor necesare, repatrierea, însoţirea şi înhumarea personalului decedat, precum şi întocmirea formalităţilor prilejuite de deces;

____

h)  alte cheltuieli specifice.


	Alineatul (2) al articolul 19 se modifică şi va avea următorul cuprins: 

Nemodificat

"(2) Din sumele aprobate pentru participarea la misiunile prevăzute la alin. (1) se suportă cheltuielile determinate de pregătirea misiunii în ţară şi executarea acesteia în zona de operaţii, astfel:

a) deplasarea forţelor şi mijloacelor din garnizoana de dispunere de bază de pe teritoriul statului român până în zona de responsabilitate din cadrul misiunii, precum şi repatrierea acestora;

b) unele achiziţii de tehnică şi echipament;

c) repunerea în stare operativă a tehnicii şi asigurarea mentenanţei;

d) selecţionarea, vizita medicală, testarea, pregătirea, rotirea şi trimiterea în concediu a personalului, însoţirea eşaloanelor de transport şi  controalele efectuate în zona de operaţii, în condiţiile stabilite de Ministerul Apărării Naţionale, precum şi în cele prevăzute în reglementările specifice fiecărei activităţi; 

e) încheierea contractelor de asigurare pentru personal şi tehnică; 

f) evacuarea medicală a personalului care nu poate fi tratat în unităţile sanitare din teatrul de operaţii şi asigurarea transportului însoţitorilor acestora;

g) procurarea materialelor necesare, repatrierea, însoţirea şi înhumarea personalului decedat, precum şi întocmirea formalităţilor prilejuite de deces;

h) despăgubirea terţilor pentru pagube produse pe timpul îndepliniri misiunilor;

i)     alte cheltuieli specifice.

(Autori: dl. dep. Ioan Oltei, )
	- În întregul cuprins al legii termenul "operaţii" este înlocuit cu "misiuni".

- Pentru concordanţă cu principiile de tactică  NATO

- Forţele armate încheie contracte de achiziţii pentru bunuri necesare subzistenţei şi cu agenţi economici din statul primitor.

- În asemenea misiuni în mod frecvent au loc litigii între forţele dislocate şi autorităţile statului primitor.


	C.D.

	26. 
	Art.20.- Finanţarea participării forţelor armate la operaţii, exerciţii comune, misiuni individuale sau ceremoniale se execută potrivit metodologiei  stabilite prin ordin al ministrului apărării naţionale.


	Articolul 20 se modifică şi va avea următorul cuprins:

"Art.20.- Finanţarea participării forţelor armate la misiuni în afara teritoriului statului român se execută potrivit metodologiei  stabilite prin ordin al ministrului apărării naţionale."

(Autor: dl. dep. Ioan Oltei)
	- În întregul cuprins al legii termenul "operaţii" este înlocuit cu "misiuni".

- Completare necesară din care rezultă că forţele armate participă la misiuni în afara statului român.


	C.D.

	27. 
	Art.21.- Contabilitatea valorilor materiale şi băneşti se organizează şi se conduce potrivit legislaţiei române şi normelor specifice stabilite de Ministerul Apărării Naţionale.
	Nemodificat
	
	C.D.

	28. 
	Art.22.- (1) Bunurile materiale aflate în dotarea detaşamentului român, distruse, degradate sau pierdute pe timpul executării misiunii se scad din evidenţa contabilă potrivit prevederilor legale.

(2) Bunurile materiale a căror aducere în ţară costă mai mult decât preţul acestora pot fi donate statului pe teritoriul căruia acestea se află, potrivit legii. 

(3) Donarea bunurilor prevăzute la alin. (2), precum şi scoaterea acestora din evidenţa contabilă se aprobă prin hotărâre a Guvernului.


	Nemodificat
	
	C.D.

	29. 
	Art.23.- (1) Pentru aprovizionarea cu bunuri materiale şi angajarea serviciilor necesare îndeplinirii misiunii în zona de operaţii, se abilitează personalul cu atribuţii în domeniu să încheie contracte şi să efectueze plăţi, în valută, potrivit dispoziţiilor legale în vigoare, precum şi uzanţelor locale.

(2) Pentru executarea unor servicii necesare, se pot angaja, pe bază de contract, persoane din zona de dislocare, cu plata unor sume negociate, cu respectarea reglementărilor locale.
	Alineatul (2) al articolului 23 se modifică şi va avea următorul conţinut:

Nemodificat

"(2) Pentru executarea unor servicii necesare, se pot angaja, pe bază de contract, persoane din zona de dislocare, cu plata unor sume negociate, cu respectarea  legislaţiei naţionale şi a reglementărilor locale"

(Autor: dl. dep. Octavian Stănescu)
	- Formulare mai cuprinzătoare
	C.D.

	30. 
	Art.24.- (1) Plata obligaţiilor financiare ale detaşamentului românesc se execută în valuta acceptată în zonă, în numerar sau prin conturi în valută, deschise la unităţi bancare.

(2) Valoarea în lei a cheltuielilor în valută se actualizează în funcţie de evoluţia cursului valutar leu/euro stabilit de Banca Naţională a României la data efectuării plăţii
	Alineatul (1) al articolului 24 se modifică şi va avea următorul cuprins:

"Art.24.- (1) Plata obligaţiilor financiare ale detaşamentului românesc se efectuează în valuta acceptată în zonă, în numerar sau prin conturi în valută, deschise la unităţi bancare, potrivit legii."

(Autor: dl. dep. Octavian Stănescu)

Nemodificat
	- Completări necesare.
	C.D.

	31. 
	CAPITOLUL VI 

Dispoziţii finale
	Nemodificat
	
	

	32. 
	Art.25.- La ieşirea şi intrarea din/în ţară  a forţelor participante la misiuni în afara teritoriului statului român, autoritatea vamală română va îndeplini formalităţile vamale necesare, în procedură simplificată, stabilită prin decizie a conducătorului Autorităţii Naţionale a Vămilor.
	Nemodificat
	
	C.D.

	33. 
	Art.26. - În termen de 90 de zile de la intrarea în vigoare a prezentei legi, Guvernul va stabili sporurile specifice, drepturile de diurnă, cazare şi hrană ale personalului militar şi civil participant la operaţiile prevăzute la art.2 lit.a)-d), precum şi ale celui care execută controale, în conformitate cu  specificul fiecărui tip de misiune . 
	Articolul 26 se modifică şi va avea următorul cuprins:

"Art.26. - În termen de 90 de zile de la intrarea în vigoare a prezentei legi, Guvernul va stabili sporurile specifice, drepturile de diurnă, cazare şi hrană ale personalului militar şi civil participant la misiunile prevăzute la art.2 lit.a)-d), precum şi ale celui care execută controale, în conformitate cu  specificul fiecărui tip de misiune ."

(Autor: dl. dep. Ioan Oltei)
	- În întregul cuprins al legii termenul "operaţii" este înlocuit cu "misiuni".
	C.D.

	34. 
	Art.27.- Dispoziţiile prezentei legi se aplică în mod corespunzător şi celorlalte instituţii din sistemul de apărare, ordine publică şi siguranţă naţională. Competenţele ministrului apărării naţionale, stabilite prin prezenta lege, sunt îndeplinite, după caz, de conducătorii instituţiilor respective.
	Nemodificat
	
	C.D.

	35. 
	Art.28.- Pe data intrării în vigoare a prezentei legi, se abrogă alin.(1) al art.5 din Legea  apărării naţionale a României nr.45/1994, publicată în Monitorul Oficial al României, Partea I, nr.172 din 7 iulie 1994, cu modificările ulterioare, precum şi orice alte dispoziţii contrare.


	Articolul 28 se modifică şi va avea următorul conţinut:

Art.28.- La data intrării în vigoare a prezentei legi, se abrogă alin.(1) şi (4) al art.5 din Legea  apărării naţionale a României nr.45/1994, publicată în Monitorul Oficial al României, Partea I, nr.172 din 7 iulie 1994, cu modificările ulterioare, precum şi orice alte dispoziţii contrare.

(Autor: dl. dep. Virgil Popescu)
	
	C.D.


II. Amendamente respinse 

	Nr. crt.
	Text adoptat de Senat 
	Text propus de comisie 

(autorul amendamentului)
	Motiviarea 

     a) pentru admitere

b) pentru respingere
	Cameră 

decizionalî

	0.
	1.
	2.
	3.
	4.

	1. 
	Art.7.- (1) Trimiterea forţelor armate în afara teritoriului statului român în misiunile prevăzute la art.2 lit. a)-d) se aprobă, la propunerea primului-ministru, de către Preşedintele României, după consultarea Consiliului Suprem de Apărare a Ţării. Preşedintele României informează Parlamentul, despre decizie, în termen de 5 zile de la luarea acesteia, iar dacă Parlamentul este în vacanţă, la începerea sesiunii ordinare sau extraordinare, după caz.

(2) Preşedintele României solicită încuviinţarea Parlamentului pentru participarea la operaţiile prevăzute la art.2 lit. b)- d).


	"Art.7.- (1) Trimiterea forţelor armate în afara teritoriului statului român în misiunile prevăzute la art.2 lit. a)-d) se aprobă, la propunerea primului-ministru, de către Preşedintele României, după consultarea Consiliului Suprem de Apărare a Ţării. Preşedintele României informează Parlamentul, despre decizie, în termen de 5 zile de la luarea acesteia."

(Autor: dl. dep. Virgil Popescu) 

(1) Trimiterea forţelor armate în afara teritoriului statului român în misiunile prevăzute la art.2 lit.a)-d) şi care se desfăşoară sub autoritatea Organizaţiei Tratatului Atlanticului de Nord sau  a Uniunii Europene, se aprobă, la propunerea primului-ministru, de către Preşedintele României, după consultarea Consiliului Suprem de Apărare a Ţării. Preşedintele României informează Parlamentul despre decizie, în termen de 5 zile de la luarea acesteia, iar dacă Parlamentul este în vacanţă, la începerea sesiunii ordinare sau extraordinare, după caz.

(Autor: dl. dep. Răzvan Ionescu)

(2) Pentru participarea forţelor armate la misiunile prevăzute la art.2 lit.b) şi d), care nu se desfăşoară sub autoritatea instituţiilor internaţionale prevăzute la alin. (1), Preşedintele României solicită încuviinţarea prealabilă a Parlamentului.

(Autor: dl. dep.Tiberiu Toro)
	a) textul nu este necesar

b) textul este necesar pentru clarificarea şi individualizarea situaţiilor prevăzute de Constituţie, în care Preşedintele are obligaţia de a informa Parlamentul
	C.D.

	2. 
	Art.10.- (1) În vederea stabilirii elementelor de detaliu privind participarea la misiuni a unor unităţi şi subunităţi în cadrul unor forţe internaţionale sau în cadrul unor unităţi ale altor state, structurile de specialitate ale Ministerului Apărării Naţionale încheie înţelegeri/acorduri tehnice.

(2) Procedura de încheiere a înţelegerilor/acordurilor tehnice se aprobă prin hotărâre a Guvernului.

	Art.10.- (1) În vederea stabilirii elementelor de detaliu privind participarea la misiuni a unităţilor şi subunităţilor în cadrul forţelor internaţionale sau în cadrul unităţilor altor state, structurile de specialitate ale Ministerului Apărării Naţionale încheie înţelegeri/acorduri tehnice.

(Autor: dl. dep. Dănuţ  Saulea)

(2) Procedura de încheiere a înţelegerilor/acordurilor tehnice se aprobă prin ordin al ministrului apărării naţionale.

(Autor: dl. dep. Ovidiu  Drăgănescu)
	a) Exprimare corectă

b) La aceste misiuni nu participă toate unităţile şi subunităţile armatei, la toate misiunile în cadrul tuturor unităţilor altor state.

a) Pentru operativitate 

b) Pentru concordanţă cu art. 43 din Legea nr. 590/2003 . 
	C.D.

	3.
	Art.12.- (1) În situaţia în care comandantul detaşamentului românesc primeşte un ordin, o directivă sau un consemn emanând de la autorităţile ierarhic superioare ale misiunii, care contravine normelor de drept internaţional sau obiceiurilor războiului, refuză executarea acestora. 

 (2)  În cazul prevăzut la alin. (1), comandantul detaşamentului românesc va informa, de îndată, autorităţile ierarhic superioare române şi va urma instrucţiunile primite de la acestea. 


	Art.12.- (1) În situaţia în care comandantul unităţii sau subunităţii româneşti primeşte un ordin, o directivă sau un consemn emanând de la autorităţile ierarhic superioare ale misiunii, care contravine normelor de drept internaţional sau obiceiurilor războiului, refuză executarea acestora. 

 (2)  În cazul prevăzut la alin. (1), comandantul unităţii sau subunităţii româneşti va informa, de îndată, autorităţile ierarhic superioare române şi va urma instrucţiunile primite de la acestea. 

(Autor: dl. dep. Dănuţ Saulea)
	a) Acest termen nu este adecvat terminologiei militare.

b) Termen este corect, potrivit DEX
	C.D.

	4.
	Art.14.- (1) Încadrarea unităţilor şi subunităţilor care urmează a fi puse la dispoziţie pentru operaţiile militare prevăzute la art.2 lit.a)-d) se face, de regulă, cu personal profesionalizat. 


	Art.14.- (1) Încadrarea unităţilor şi subunităţilor care urmează a fi puse la dispoziţie pentru operaţiile militare prevăzute la art.2 lit.a)-d) se face cu personal profesionalizat. 

(Autor: dl. dep. Dănuţ  Saulea)
	a) La misiune trebuie să participe numai profesionişti

b) Legea trebuie să fie deschisă şi unor situaţii excepţionale, care pot apărea în funcţie de tipul misiunilor şi zona de desfăşurare.
	C.D.

	5.
	Art.22.- (1) Bunurile materiale aflate în dotarea detaşamentului român, distruse, degradate sau pierdute pe timpul executării misiunii se scad din evidenţa contabilă potrivit prevederilor legale.


	"Art.22.- (1) Bunurile materiale aflate în dotarea forţei române, distruse, degradate sau pierdute pe timpul executării misiunii se scad din evidenţa contabilă potrivit prevederilor legale".

(Autor: dl. dep. Dănuţ  Saulea)
	a) Acest termen nu este adecvat terminologiei militare.

b) Termen este corect,  potrivit DEX
	C.D.

	6.
	Art.24.- (1) Plata obligaţiilor financiare ale detaşamentului românesc se execută în valuta acceptată în zonă, în numerar sau prin conturi în valută, deschise la unităţi bancare.

(2) Valoarea în lei a cheltuielilor în valută se actualizează în funcţie de evoluţia cursului valutar leu/euro stabilit de Banca Naţională a României la data efectuării plăţii.
	"Art.24.- (1) Plata obligaţiilor financiare ale unităţilor/subunităţilor româneşti se execută în valuta acceptată în zonă, în numerar sau prin conturi în valută, deschise la unităţi bancare".

(2) Valoarea în lei a cheltuielilor în valută se actualizează în funcţie de evoluţia cursului valutar leu/valută convertibilă stabilit de Banca Naţională a României la data efectuării plăţii.

(Autor: dl. dep. Octavian Stănescu)
	IDEM

a) EURO se poate devaloriza .

b) BNR a stabilit EURO ca monedă de referinţă. 
	C.D.


Proiectul de lege a fost adoptat cu unanimitate de voturi pentru.

PREŞEDINTE,

Răzvan IONESCU

Red. expert Mihai Ţăranu 

Red.consult. Roxana Rus

Red.s.c. Anca Barb

Către,

BIROUL PERMANENT AL

CAMEREI DEPUTAŢILOR

Vă înaintăm, alăturat, RAPORTUL asupra  proiectului de Lege privind participarea forţelor armate la misiuni în afara teritoriului statului român, trimis cu adresa nr. P.L.-X 748 din 3 februarie 2004 şi înregistrat sub nr.32/63 din 4 februarie 2004.


În raport de obiectul şi conţinutul său, proiectul de lege face parte din categoria legilor organice.

PREŞEDINTE,

Răzvan IONESCU
1

